Okresná prokuratúra Rožňava 
Nám. 1. mája, 048 01 Rožňava 1 	

Sp. zn. : Pv 705/14/8808	Rožňava, 11.12.2014
EEČ : 2-67-357-2014

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Rožňava
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 26.06.2014 o 11.55 h riadil osobné motorové vozidlo zn. Citro¸n C5, ev. č. XXXXX, po ulici XXXXX v XXXXX a pri vychádzaní na ulicu XXXXX, ktorá je označená ako hlavná cesta, nedal prednosť v jazde po tejto ceste idúcemu motocyklu zn. Aprilia, ev. č. XXXXX, ktoré riadil XXXXX, došlo k zrážke, pričom XXXXX utrpel povrchovú odreninu ramena vpravo, tržno-zmliaždenú ranu predlaktia vpravo, pohmoždenie prednej hrudnej steny vpravo s prasklinou IX. rebra bez posunu úlomkov, povrchové odreniny v oblasti bedrovej kosti a stehna vpravo, hlboké odreniny chrbta pravej ruky, s dobou liečenia od 26.06.2014 do 11.07.2014, 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
15 mesiacov
Z priloženého spisového materiálu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením povereného príslušníka OR PZ, Okresného dopravného inšpektorátu v XXXXX, sp. zn. ORP-XXXXX zo dňa 05.09.2014, bolo začaté trestné stíhanie a súčasne vznesené obvinenie XXXXX za prečin ublíženia na zdraví podľa § 158 Tr. zák., v podstate na tom skutkovom základe, ako je to uvedené vo výrokovej časti tohto uznesenia. 
	Obvinený XXXXX sa k spáchaniu skutku, za ktorý je stíhaný, v celom rozsahu priznal. Uviedol, že keď prichádzal do križovatky, s vozidlom pribrzdil, no keď nevidel po hlavnej ceste prichádzať žiadne vozidlá, zrýchlil a vtedy počul náraz. Je si vedomý svojej chyby pri vedení motorového vozidla, škodu je ochotný v plnej miere uhradiť prostredníctvom poisťovne, prípadne iným spôsobom. Svoje konanie ľutuje. Poistnú udalosť nahlásil v Komunálnej poisťovni, a. s., ktorá bude hradiť spôsobenú škodu. Vyjadril súhlas s podmienečným zastavením trestného stíhania. 
	Svedok - poškodený XXXXX uviedol, že išiel po ulici XXXXX, t. j. po hlavnej ulici, pričom z vedľajšej cesty, z ulice XXXXX, náhle vošlo osobné motorové vozidlo do smeru jeho jazdy a došlo k zrážke. Obvinený mu pomáhal, pritom volal políciu a záchranku pre neho. Bol práceneschopný od 26.06.2014 do 11.07.2014. Škoda na motocykli mu bola uhradená Komunálnou poisťovňou, a. s., následne mu bola uhradená škoda na zdraví a taktiež aj strata na ušlej mzde. Ešte požiadal Komunálnu poisťovňu, a. s., o úhradu poškodených osobných vecí pri dopravnej nehode. Je ochotný pristúpiť s obvineným k zmieru. 
	Z lekárskej správy vyplynulo, že poškodený XXXXX utrpel zranenia uvedené vo výroku uznesenia, ide o úraz ľahký. 	 
Vina obvineného vyplýva i zo záznamu o dopravnej nehode, zápisnice o obhliadke miesta činu s fotodokumentáciou a plánkom. 
	Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta alebo aj bez návrhu podmienečne zastaviť trestné stíhanie ak, 
a)	vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne, 
b)	nahradil škodu, ak bola činom spôsobená, alebo s poškodeným o jej náhrade uzavrel dohodu, alebo urobil iné opatrenia na jej náhradu a 
c)	vzhľadom na osobu obvineného, s prihliadnutím na jeho doterajší život a na okolnosti prípadu možno takéto rozhodnutie považovať za dostačujúce. 
Obvinený XXXXX spáchal prečin ublíženia na zdraví podľa § 158 Tr. zák., za ktorý zákon ustanovuje trest odňatia slobody, ktorého horná hranica neprevyšuje 5 rokov. Obvinený sa k spáchanému činu priznal, svoje konanie oľutoval a vyjadril súhlas s prípadným podmienečným zastavením trestného stíhania proti svojej osobe. Obvinený poistnú udalosť nahlásil v Komunálnej poisťovni, a. s., ktorá čiastočne škodu už poškodenému uhradila. 
	Obvinený je z miesta trvalého bydliska  hodnotený všeobecne. V registri trestov nemá záznam. 
Vzhľadom na vyššie uvedené bolo dôvodné postupovať podľa § 216 ods. 1,2 Tr. por., t. j. podmienečne zastaviť trestné stíhanie proti obvinenému XXXXX, a určená mu bola skúšobná doba v trvaní 15 (pätnásť) mesiacov, čo s prihliadnutím na jeho doterajší život a okolnosti prípadu, je dostačujúca. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Lenďák
prokurátor